section_heading: Svjetlovodna mreža
paragraph_text: Grad Krk je 2009. godine pokrenuo projekt realizacije gradske svjetlovodne mreže kao djela komunalne infrastrukture. S tim projektom Grad Krk želi izgraditi svjetlovodnu infrastrukturu do svakog domaćinstva i do svakog poslovnog subjekta na području cijelog Grada, dakle samog mjesta Krk i 14 okolnih naselja. Područje zahvata obuhvaća 6243 stanovnika i 6000 stambenih jedinica. Krenulo se s izradom studije izvodljivosti,<ref> a ubrzo nakon toga i s izradom idejnog plana. Početkom 2013. godine dobivena je lokacijska dozvola, a idući korak je izrada glavnog projekta i dobivanje građevinske dozvole te prijava za sredstva iz Strukturnog fonda EU. Svake se godine proširuje obuhvat mreže, a potrošnja električne energije se smanjuje zbog zamijene za LED žarulje.<ref>